DISPUTATIO  MEDICA 


INAUGURALIS 

QUiEDAM 

COELO  FERVIDO 

PROPRIA  COMPLECTENS. 


DISPUTATIO  MEDICA 

t 

INAUGURALIS, 

QUADAM 

COELO  FERVIDO 

PROPRIA  COMPLECTENS  ; 

QJJ  A  M 

ANNUENTE  SUMMO  NUMINE, 

EX  AUCTORITATE  REVERENDI  ADMODUM  VIRI, 

D.  GEORGII  BAIRD,  SS.  T.  P 

ACADEMIJE  KDimURGENM  PRMWECTI ; 

N  E  C  N  O  N 

Amplissimi  SENATUS  ACADEMICI  Consensu;  et 
NoBiLissiMiE  FACULTATIS  MEDICA^  Decreto; 

PRO 

GRADU  DOCTORIS, 

SUMMISQUE  IN  MEDICINA  HONORIBUS  AC  PRIVILEGIIS 
RITE  ET  LEGITIME  CONSEQUENDIS  *, 
eruditorum  EXAMINI  SUBJICIT 

NICOLAS  NUGENT, 

I 

ANTIGUENSIS, 

SOCIET.  REG.  MED.  EDIN.  SOC.  EXTRAORD. 


jidmlttas  timidam  hrevemque  chartam 
“  Intra  limina  sanBioris  auUd^ 

Mart.  lio.  ii.  ep.  24. 


Prid.  Id.  Septembris,  hora  locoque  solitis. 

\ 

EDINBURGI: 

EXCUDEBANT  ADAMUS  NEILL  ET  SOCII. 


M  BCCC  IV. 


4» 


I 


Digitized  by  the  Internet  Archive 
in  2020  with  funding  from 
Wellcome  Library 


\ 


https://archive.org/details/b3196784x 


AVUNCULO  CARISSIMO, 

JOHANNI  LYNCH, 

ARMIGiiRO, 

BE  ELDORADO, 

IN  S.  TRINITATIS  INSULA,  » 

OMNIBUS  VIRTUTIBUS 

QU^  HOMINEM  VEL  CIVEM  EXORNANT 

conspicuo; 

HANC  DISSERTATIONEM 

animi  BENEFICIORUM  IN  EUM  SUOSQJJE 
COLLATORUM  INOBLITI, 

PERTENUE  PIGNUS, 

SACRAM  ESSE  VULT 


NICOLAS  NUGENT 


CORRIGENDA. 

P.  12.  1. 13.  pfo  cumtninimo  lege  cum  minimo 
P.  22.  I-  la.  sanitate  lege  sanitati. 

P.  ip;  not»,  1.  8.  pro  calefa^a  lege  calefaaum 


Si  nimius  est,  ( calor corpus  effoeminat,  nervos  emol¬ 
lit,  stomachum  solvit.  Minime  vero  aut  frigus  aut  ca¬ 
lor  tuta  sunt,  ubi  subita  insuetis  sunt.  Nam  frigus,  la¬ 
teris  dolores,  aliaque  vitia, - excitat.  Calor  concoctio¬ 

nem  prohibet,  somnum  aufert,  sudore  digerit,  obnoxi¬ 
um  morbis  pestilentibus  corpus  efficit. 

1 

Celsus,  lib,  i.  cap*ix. 

animalium  genera  pr^ter  liuma« 
num,  in  iis  orbis  terrarum  partibus  a 
Summo  Rerum  Opifice  collocata  sunt,  in  qui¬ 
bus  maxime  vigent,  eamve  assequuntur  per¬ 
fectionem,  ad  quam  attingendam  designata 
esse  videntur.  Homo  autem,  in  creata  Ccetera 
dominans,  cujusvis  coeli  est  omnibusque  re- 

A  gionibus 


r 

gionibus  aptus.  Divino  enim  consilio,  ani¬ 
mal  hoc  sandlum,  mundo  praefedlum,  tam  in 
regionibus  Polorum  gelidis,  quam  sub  radiis 
solis  torridi  ferventibus,  vitam  suam  tuto  et 
jucunde  degere  potest.  Nationes  diversae  at¬ 
tamen,,  in  quas,  aevo  labente,  vicissitudinibus 
terrenis,  genus  humanum  divisum  est,  regio¬ 
nibus,  plagisque  specialibus  assuefa(3:ae  sunt, 
quibus  etiam  vitae  rationes  institutaque  ac¬ 
commodata  fuere.  Corpus  humanum  ita  as- 
*  / 

suefadum,  paucis  tantum  malis  opportunum 
est,  neque  nisi  iis  obnoxium,  quae  ex  fortuitis 
vel  vitae  infirmitate  originem  trahunt.  Sed 
in  coelum  longinquum  translatum,  et  vi  phy- 
sicae  insolitae  subito  objedium,  gravius  ex  mu¬ 
tatione  pati  oportet,  nisi  ad  novam  vitae  con¬ 
ditionem,  diaetam,  vestitum  et  totam  vidtus 
rationem,  extemplo  accommodet.  Ex  tem¬ 
poribus  remotissimis  notum  fuit,  terrae  regio¬ 
nes  temperatas,  ad  vires  cum  corporis,  tum 
animi,  eliciendas  et  colendas,  plurimum  fa¬ 
vere.  Hic,  dum  pedetentim  ad  perfediionem 
tendebat,  fecit  ut  caeterae  mundi  partes  ad  suas 

voluptatis 

voluptatis  varias  rationes  conducerent.  Ut 
extremas  terras,  et  praecipue  torridas,  quibus, 
natura  multis  in  modis  admodum  prodiga 
fuit,  exploret,  indu6tus  est ;  vel  quaestus  et 
lucri  causa,  vel  gloriam  adipiscendi  ;  vel  re¬ 
rum  novitatem  videndi ;  vel  denique  eas  res 
parandi  quibus  expleantur  cupiditates,  quee 
inter  homines  societate  et  cultu  politos,  nas¬ 
cantur.  Mala  quibus  homo  in  fervidis  regio¬ 
nibus  objicitur,  et  rationem  qua  efficasissime 
evitentur  et  caveantur,  mihi  nunc  in  animo 
est  breviter  investigare. 


S  E  C  T.  L 
» 

Leni  calore,  et  nervi  et  cor,  arteriaeque 
probe  excitantur,  diversaeque  corporis  partes 
muneribus  optime  funguntur.  Sed  calor  in¬ 
tensus  et  diutinus,  pariter  atque  pleraque  cai- 

terorum  stimulantium,  nervos  stupefacit,  et 

cordis, 

cordis,  arteriarumque  rnotus  infirmat,  dum  re¬ 
spirationem  crebriorem  reddit,  et  ad  fibrae 
muscularis  mobilitatem  augendam,  eam  relax¬ 
ando,  tendit. 

Secundum  nonnullos  pbyfiologos  antiquio¬ 
res,  sanguis  sole  fervido  rarior  fit  et  tenuior  : 
dum  asseruerunt  hodierni,  tantum  rationem 
partium  constituentium  insigne  mutari. 
Nempe,  propter  aeris  ibi  locorum  raritatem, 
minus  oxygenil  inter  respirationem  consumi, 
ideoque  sanguinem  hydrogenii  carhonati,  vel 
materiei  inflammabilis,  majorem  quantitatem 
continere  contendunt. 

Vasa  cutis  calore  praesertim  afficiuntur,  et, 
cute  prorsus  laevi,  papillarum  nervosarum  sen¬ 
sus  optime  cietur,  et  ad  unasquasque  impres¬ 
siones  accipiendas  admodum  acclivis  fit. 

Uti  glandulae  mobilitatis  generalis  accumu- 

* 

latae  participes  fiunt,  prirna  facie,  justum  in¬ 
ferre  videtur,  secretiones  diversas  audum  iri. 
Sed  plerumque  aliter  res  sese  habere  invenie¬ 
tur.  Urina  praecipue,  (quantitate  ingestorum 
ad  sitim  immanem  explendam  non  obstante) 

'  plane 

plane  minuitur,  non  tam  renum  infirmitate, 
quam  majore  tenuiorum  sanguinis  partium  co¬ 
pia,  per  patulas  cutis  arterias  excreta.  Tanti 
funt  caloris  efFedus  in  transpiratione  augen¬ 
da,  ut  etiam  in  Italia,  Sanctorio  docente,  in¬ 
gestorum  quinque  ex  odto  partibus  aequat ;  et 
fub  coelo  fervidiore,  longe  profusiorem  esse 
oportet  Compertum  habuit  equidem  Dr 
Lining,  perspirationem  ejus,  temperie  concla¬ 
vis  gradum  odlogesiraum  septimum  appropin¬ 
quante,  inter  horae  spatium  ad  uncias  unde¬ 
cim  et  dimidiam  ascendisse,  etsi  quieverit,  et 
vestimento  linteo  solo  super  indusium  cindus 
fuerit :  et  inter  horarum  viginti  quatuor  spa- 

'tium,  uncias  centum  et  triginta  «quasse,  ther- 

/ 

mometro  ab  gradu  octagesimo  usque  ad  no¬ 
nagesimum. 


*  “  Si  cibus  et  potus  unius  diei  fit  ponderis  o£lo  li¬ 
brarum,  transpiratio  insensibilis  ascendere  solet  ad 
quinque  libras  circiter  ;  quantitas  perspirationis  ali¬ 
quam  varietatem  patitur,  pro  varietate  naturss,  regio¬ 
nis,  setatis,  morborum,  ciborum,  et  aliarum  rerum 
non-naturalium.” 

Sanctorius.  . 

nagesimum,  variante  Haec  etiam,  certe, 

r 

quantitati  hominibus  sub  dio  excretae,  nullo 
modo  comparanda  est.  Talis  perspiratio  pro¬ 
fusa,  minime  sicut  ea,  ex  corporibus  in  regio¬ 
nibus  temperatis  exercitatis  orta,  quasi  colli- 
quativa  est,  et  velut  aliae  evacuationes  immo- 
diccC,  corpus  maxime  debilitat.  Tanta  est 
imbecillitas,  tanta  lassitudo,  ex  hac  causa  max¬ 
ime  proveniens,*  ut  regionum  calidarum  inco¬ 
lae  plerumque  admodum  laboris  impatientes 
reperiantur ;  h^c  etiam  forsan  inter  alias  cau¬ 
sas  est,  cur  molles,  enervati  et  desides  sint,  et 
omne,  tam  animi  quam  corporis  exercitium 
validum,  aversentur  f . 

Bilis 


*  Vide  Tab.  Lining  apud  Chalmers. 

f  Don  Ulloa  de  Carthagenae  incolis,  ita  scripsit : 
The  invariable  coiitiniiance  of  such  great  heats, 
without  any  sensible  difFerence  between  night  and 
day,  occasions  such  profuse  perspiration  in  the  body, 
that  the  wan  and  livid  coiuplexion  of  the  inhabitants 

would  make  a  stranger  susped  they  were  just  reco- 

vered 

Bilis  secretionem,  calore  externo  abundan- 
tiorem  fieri,  ex  multis  observationibus  satis 
constat ;  maxime  ex  cholerae  et  ejusdem  gene-  , 
ris  morborum  crebris  tentationibus,  ex  magna 
ventriculi  irritabilitate,  et  supra  dida^  secre¬ 
tionis  redundantia,  in  omni  fere  sub  coelo  fer¬ 
vido  sanitatis  perturbatione.  Adeo  res  ita  se 
habet,  ut  remotissima  antiquitatis  sententia 

t 

sit,  ex  qua  nonnulli  scriptores  recentiores  pa¬ 
rum  decesserunt,  bilis  redundantiam  signo- 

/ 

rum  morbosorum  regionum  calidarum  unicam 
esse  causam  ideoque  appositum  “  Biliosum” 
omnibus  fere  morbis  iis  propriis,  liberrime 

accommodathm 


vered  from  some  terrible  disteraper.  Their  adions 
are  conformable  to  their  colour :  in  -ali  their  motions  - 
tliere  is  something  relaxed  and  sluggish  ;  it  even  affe£ts 
their  speech,  whieh  is  soft  and  slow,  and  their  words 
generally  broken.” 

Permultae  hujuscemodi  observationes,  in  scriptis  eo¬ 
rum  qui  de  regionibus  calidis  tractarunt,  reperiuntur. 

%  <f  Plurimse  febres  a  bile  procreantur,”  &c.  febris 
continens  ex  plurima  et  meracissima  bile  provenit.” 
Quartana  ex  atra  bile,”  &c, — Vide  Hippocrat.  cap. 

VII. 


fi 

accommodatum  fuit.  Hujusce  fluidi  genera-* 
tioni  profusae,  nonnullis  placuit,  eorum  qui 
in  talibus  terris  vitam  degunt,  colorem  fuscum 

attribuere,  et  contemplationes  eatenus  protu- 

/ 

Ierint  quatenus  conjedlura  duci,  eorum  indo¬ 
lem  inertem,  ex  ejus  in  sanguinem  absorptione 
pendere  ;  ad  quam  theoriam  confirmandam  ic¬ 
tericorum  socordia,  pro  argumento  est 

Affirmatum  fuit  bilem  non  in  quantitate  sola 
audiam,  sed  etiam  in  proprietatibus  mutatam,, 
acridioremque  fadlam  esse,  et  postea  in  sangui¬ 
nem  receptam,  eum  ad  putredinem  proclivio¬ 
rem  reddere.  Hujus  majoris  acrimoniae  bilis 
opinio,  quantum  scio,  probabilitati  solummodo 
innititur,  nequaquam  vero  observatione  speci¬ 
ali  confirmata,  et  eam  in  systema  sine  talibus  ef- 
fedlibus  noxiis  absorberi  posse,  ex  liiorbi  regii 
indiciis  satis  liquet,  et  experimentis  recentio- 
ribus  plane  demonstratur,  quod  tantum  abest 
ab  aliqua  proclivitate  putrida  inducenda,  ut 
putredini  potius  obstet  f . 

Fertur 

*  Vide  Falcoxer  on  Climate,  &c. 

f  Vide  Hunter’s  Diseases  of  Jamaica,  and  Saun- 
DERS  on  the  Liver, 

Fertur  etiam  perspirationem  aliquid  muta¬ 
tionis  calore  intenso  subire ;  et  proprietates 
ejus  nonnulli  ex  gustu  solo  definire  ausi  sunt, 
Hillary  ejus  in  India  Occidentali  saporem 
**  spiritus  ammoniae”  referre  arbitratur.  Dum 
Moseley  spiritus  aceti”  potius  comparan¬ 
dum  esse  vult.  Minime  nostrum  est  tantas 
componere  lites;  juvat  tamen  monuisse  ejus 
odorem  fcetidum,  tam  ex  quantitate  quam  ex 
qualitate  excretionis,  fortasse  pendere  ;  quo¬ 
niam  magis  insuavis  est  in  ^thiopibus,  qui 
copiosius  perspirare,  munditiem  minus  curare, 
»et  vix  inhumanam  negligentiam  fugere,  ferun¬ 
tur. 

Vetus  est  questio,  et  a  multis  scriptoribus 
tradata,  num  coloris  varietas  in  genere  huma¬ 
no  ex  quadam  conformationis  dissimilitudine 
primitiva,  vel  ex  climatis  operatione,  generi¬ 
bus  vitae  peculiaribus  adjuta,  orta  sit  ?  et  ex 

caloris  effedibus  analogicis,  et  pr^cipue  ex 
% 

hoc,  quod  gradus  coloris  semper  ad  coeli  fer¬ 
vorem  apte  respondet,  opinio  posterior  mihi 

B  apparet 


( 

apparet  prorsus  digna  approbatione  *  ;  et  sen¬ 
tentiae  cel.  Blumenbagh  lubentissime  ac¬ 
cedo.  “  Nullam  inquam  superesse  dubita- 
tioni  locum  quin,  omnes* ac  singulas,  quot- 
quot  hadtenus  innotuerunt  hominum  varie-  . 
tatcs,  ad  unam  eandemque  speciem  verisi- 
millime  referre  liceat,”  Quonam  autem 
modo,  calor  tales  effedus  in  corpus  humanum 
exerceat,  perdifficile  erit  exponere,  et  senten¬ 
tias  audorum  varias  enumerare,  vel  ullo  mo¬ 
do  indagationem  rei  minutam  et  diligentem 
instituere,  longe  ab  incepto  traheret. 

Non  bene  convenit  inter  audores,  utrum 
in  regionibus  calidis,  diathelis  vulgaris  phlor 
gistica,  an  maligna  sit.  Nonnulli  magni  no¬ 
minis  strenue  affirmarunt,  affediones  morbi¬ 
das  semper  typum  inflammatorium  induere  ; 

nec 


*  Observandum  est  autem  Equatori  proximitatem 
solam,  non  hic  intelligi  *,  quoniam  regionis  temperies 
ex  sede  quod  ad  mare  plus  minusve  excelsa,  soli  na¬ 
tura  et  ventorum  regnantium  vi,  plurimum  variet. 

nec  desunt  alii  qui  systema  potius  ad  putredi¬ 
nem  tendere,  pro  vero  accipiunt.  Ex  una  parte, 
sanguinis  conditio  soluta,  et  variis  morbis  la¬ 
borantium  odor  insuavis,  pro  putredinis  indi¬ 
ciis  certis,  considerata  fuere  ;  dum  ex  alia 
parte,  et  res  et  consequentiae  negata  sunt, 
opinioque  quemvis  processum,  putredinem 
referentem,  in  corpore  organico,  locum  obti¬ 
nere  posse,  acriter  debellata  fuit.  Secundum 
hujusce  rei  judicia  diversa,  variae  methodi  me¬ 
dendi  rem  medicam  facientium,  institutae 
fuere.  Adeo  hominum  constitutiones,  eorum- 
que  proclivitatem  ad  symptomata  et  affedliones 
speciales,  ex  vitae  diversa  consuetudine,  ex  situ, 
coeli  conditione,  et  innumeris  casibus,  pendere 
necesse  est,  ut  ullam  conclusionem  generalem 
de  hac  re  proferre,  philosophis  alienum  esset. 

» 

In  regionibus  Americanis  septentrionalibus, 
exempli  gratia,  et  similibus,  constitutio  forsi¬ 
tan  nonnihil  virium  et  energiae  ex  pruinis 
hyemis  immanibus  acquirat,  unde  eveniat,  ut 
methodus  antiphlogistica  medendi,  ibi  gen¬ 


tium 

tium,  efficax  sit  *.  Sed  in  terris  temperie  bru¬ 
mali  ^  nunquam  refrigeratis,  semperque  Phoe¬ 
bi  subjedtis  calori,  etsi  primus  coeli  effedlus 

I 

ad  systema  incitandum,  et  temperamenta 
phlethorica  ad  nimias  excitationis  morbos  pro¬ 
clivia  reddenda  inserviat ;  quoniam  vero,  po¬ 
tentia  ejus  perpetua,  debilitatur  atque  relaxa¬ 
tur  corpus,  praedispositionem  ad  malignita¬ 
tem,  verisimile  est  exinde  creari.— — Hinc 
invenimus,  sub  tali  coelo,  non  nisi  in  paucis 
•  exemplis,  et  iis  plerumque  inter  ‘‘  asstivi  tem- 
pora  sicca  canis”  occurrentibus,  exinanitio¬ 
nem  cumminimo  frud:u  usurpatam  esse,  dum 
ex  remediis"  roborantibus,  maxima  commoda 
percepta  fuere.  Notamus  etiam,  terrarum  fri¬ 
gidarum  affedliones  inflammatorias,  veluti 
pneumoniam,  phthisin,  rheumatismum  acu¬ 
tum,  &c.  in  regionibus  torridis  raro  occurre¬ 
re, ,  et  siquando  accidunt,  multo  leviores  esse, 

et 


*  Reipublicse  forma  etiam  huic  diathefi,  nonnihii 

conferre  existimata  fuit, - Vid,  Orat.  Caldwell. 

coram  Soc.Med.  Philad. 

et  eos  fere  solos  invadere,  qui  modo  ex  Europa 
illuc  pervenerint  Rubeola  hujus  observa¬ 
tionis  illustrationem  claram  praebet,  utpote 
morbus  in  tradlibus  temperatis,  propter  mag¬ 
num  sanguinis  in  pulmones  influxum,  valde 
urgens,  dum  inter  tropicos  admodum  lenis  est, 
raroque  pedtus  tentans.  In  plagis  frigidis 
quoque,  hujus  symptomatum  severitas  ex  di¬ 
versis  anni  tempestatibus  maxime  pendet  f . 

Regionum  calidarum  morbi,  ob  causarum 
excitantium  naturam,  habitusque  conditionem 
peculiarem,  rapide  ingruunt,  et  ad  terminatio¬ 
nem  properant :  hi,  coeli  temperati,  variis 
aegrotationibus  diutinis,  dissimiles,  fere  sunt, 
maxime  pertimescendi,  et  cito  vel  tollunt  ho¬ 
minem,  vel  ipsi  cito  finiuntur;  quo  magis  in- 
“  ter  initia  protinus  succurrendum  est,  ne  ma- 

jori 


*  Oculorum  inflammationes  molestissimse,  in  regio¬ 
nibus  tropicis  admodum  frequentes  sunt  j  verisimile 
autem  hoc  potius 'causaram  excitantium  vi  majori  at¬ 
tribuendum  esse. 

f  Vide  ‘‘  Hunter’s  Diseases  of  Jamaica*'  et  Sr- 

DENHAM.” 

jori  periculo  locus  sit.’’  Haud  diu  in  incerto 
volvendum,  quidnam  consilii  capiendum  sit, 
quoniam  breve  est  spatium,  intra  quod  si  me¬ 
dici  auxilium  non  profuit,  aeger  extinguitur. 
In  his  malis,  nullum  deliberationi  vel  muta- 

I 

tioni  remediorum  tempus  patet,  et  semper 
modum  medendi  promptissimum,  aeque  ac 
confidentissimum,  sibi  vindicant.  Adeo  res 
ita  se  habet,  ut  Dr  Clark,  vitam  apud  Benga- 
lam,  in  quibusdam  anni  tempestatibus,  tam  in¬ 
certam  esse  monuerit,  “  that  it  frequently 
“  happens  one  may  have  a  friend  at  night  in 
perfedt  health,  who  shall  not  survive  the 
following  day.”  Et  Galli  in  India  Occi¬ 
dentali  secundum  Moseley  dicunt,  ‘‘  Un 
“  homme  n’est  pas  plutot  tombe  malade,  qu’il  . 
voit  a  ses  cotes  le  medecin,  le  notaire  et  le 
confesseur,  tous  trois  presque  au  meme  in- 
stant.” 

Caloris  solius  effedus  morbidi,  quamvis,  ne¬ 
quaquam  tam  insignes  sint,  quam  suspicari 
possemus,  ex  gradu  quem  haud  raro  attin- 


i 

git  Potentia  eju,s  in  corpus,  illius  vis  im¬ 
modicae  insolens,  languor,  cephalalgia,  nausea 
et  fortasse  febris  ardens  levis,  primo  indu¬ 
cuntur.  In  cute  eruptio  pruriens,  Prickly 
Heat,”  didla  (Essera  vel  Sudamina  Antiquo¬ 
rum)  haud  raro  occurrit.  Haec  affedio  lenis, 
sed  nonnunquam  molesta,  ex  adlione  solis  ir¬ 
ritante,  et  salibus  materiei  perspirabilis  con- 
centratis,  oriri  existimata  fuit,  et  plerumque 
effedlum  salutarem  in  corpus  exercere  arbi¬ 
tratur,  recessusque  ejus  subitaneus  aliquod 
grave  malum  portendere.  Sed  hoc,  non  satis 
probatur,  et  in  stadio  frigido  febris  recedere, 
et  in  calido  redire  observatur,  nullo  modo  in¬ 
gravescente  vel  levationem  accipiente  morbo. 

Ex 


*  Persons  are  not  unfrequently  exposed  in  the 
sun  to  a  temperature  of  120®  or  130®  of  Fah- 
RENHEIT.”  MoSELEY. 

Etiam  apud  urbem  Galliae  Montpellier  didlam, 
A.  D.  1705,  folis  ardores  adeo  intensi  fuere,  ut  ova 
eoru-m  adlioni  exposita  cito  indurabantur ;  et  secun¬ 
dum  Chalmers  Caroliensem,  offula  bovina  super 
tormentum  bellicum  sole  calefadla  imposita,  intra  xx, 
minuta,  penitus  assa  fuit. 

Ex  bilis  fluxu  audo,  cholera,  ej usque  na¬ 
turae  morbi  periculosi  inducuntur,  'et  ex  he¬ 
patis  incitatione,  proclivitas  ad  hujus^e  vice¬ 
ris  inflammationem  manifeste  gignitur. 

Colica  Pidonum  (the  Bry  Belly-ache),  quam 
plumbum  in  corpus  ingestum  -efficit,  sive  (si¬ 
cut  alii  censent),  intestinorum  spasmus,  debi¬ 
litate  sola  indudus,  alius  est  morbus  moles¬ 
tissimus,  cui  systema  caloris  effedu,  valde  op¬ 
portunum  fit. 

Affedio  subitanea  et  perniciosa,  Coup  de 
‘‘  soleil,”  dida,  saepe  expositionis  ad  nimios 
solis  ardores,  sequela  lethalis  est,  praesertim,  si 
caput  ab  ejus  aspiratione  non  bene  defenda¬ 
tur 

Hi 


*  ‘‘  We  almost  every  summer,’^  inquit  Chalmers, 
have  instances  of  people  fainting,  or  even  dying, 
‘‘  suddenly,  from  sleeping  abroad,  or  being  otherwise 
“  much  exposed  to  the  scorching  heat  of  the  sun,”  V  ax 
SwiETf:iv  opinatur,  Abderitarum  dementiam  peculi¬ 
arem  a  Luciano  memoratam,  ex  hac  causa  provenisse. 
Secundum  Winterbottom,  Aithiopes  nequaquam 

huic 


I 

Hi  autem  morborum  regionum  calidarum 
minimam  partem  constituunt,  et  calor  sim¬ 
plex  potius,  ad  ^gritudinis  causas  prasdispo- 
nentes  referendus  est,  quae  in  hujuscemodi 
plagis  necesse  est  occurrat,  humiditate  vel  fri¬ 
gore  succedentibus.  Hinc  compertum  habe¬ 
mus,  plagarum  tropicarum  tempestates  cali¬ 
diores  et  aridas,  humidis  pluviosisve  salubrio¬ 
res  esse.  Calor  humiditati  conjunctus,  ple¬ 
rumque,  in  corpore  relaxando  vel  opprimen¬ 
do  majorem  effedtum  exercere  observatur.  Et 
inter  menses  pluviosos,  ob  majorem  coeli  in¬ 
stabilitatem,  et  aquarum  putrescentium,  pa¬ 
ludumque  exhalationes  au6tas,  satis  aegritudi¬ 
nis  causae  praebetur.  Etenim  corpori  admo¬ 
dum  sentienti  seu  mobili,  temperiei  vices  ut¬ 
cunque  leves  perniciosa  sunt  ;  et  quoniam 

C  materiae 


huic  malo  obnoxii  sunt. — “  It  is  said,  that  in  the  year 
1743,  between  the  I4th  and  25 th  of  Julj,  upwards  o£ 
11,000  persons  perished  in  the  streets  of  Pekin  from 
this  cause,”  &c. 

Vide  “  Account  of  the  Native  Africans,” 

materiee  animales  ac  quisquiliae  vegetabiliurrii 
caloris  humiditatisque  vi  conjund:a,  citius  pu~ 
trescunt,  celeriusqiic  corrumpuntur,  sic  efflu¬ 
via  magis  densantur,  et  aer  magis  iis  oneratur, 
quam  dum  conditione  maxime  rarefatfla  gau¬ 
debat.  Has  praecipue,  maxime  lethalium  en- 

I  ' 

demicorum  causse  remotas  sunt  Ex  his,  af- 

•*  * 

fed:iones  dysentericas,  febrium  intermittentium, 

et 


*  “  When  o’er  this  world,  by  equino£tial  rains 
Flooded  immense,  looks  out  the  joyless  sun, 

And  draws  the  copious  stream  :  from  swampy 
feris  ,  '  '  • 

Where  putrefadion  into  life  ferments. 

And  breathes  destrudive  myriads  j  or  from  woods, 
Impenetrable  shades,  recesses  foul. 

In  vapours  rank  and  blue  corruption  wrapt, 
Whose  gloomy  horrors  yet  no  desperate  foot 
Has  ever  dar^d  to  pierce  :  then,  wasteful,  forth 
Walks  the  dire  Power  of  pestilent  disease. 

A  thoiisand  hideous  fiends  her  course  attend, 

r 

Sick  Nature  blasting,  and  to  heartless  woe, 

And  feeble  desolation,  casting  down 

The  towering  ho^ses  and  ali  the  pride  of  Man/’ 


Thomson,  Summer^  1026, 

et  remittentium  species  diversce  generantur ; 
quas  in  his  locis  multo  magis  quam  in  fri¬ 
gidioribus  pertimescendas  sunt,  et  haud  raro 
facies  tam  incongruentes  induunt,  et  sympto- 

•I 

mata  tam  discrepantia  exhibent,  ut  si  non 
fallant,  saltem  omnem  medici  sagacis,  solertis- 
que  attentionem  sibi  vindicent.  De  harum 
affedlionum  causis  proximis  indagationem  in¬ 
stituere,  mihi  non  in  animo  est,  multo  minus 
de  earum  curationibus  disserere  ;  nam  de  iis 
silere  melius  puto,  quam  parum  dicere  et 
alio  properare  tempus  monet,  hanc  quoque 
rei  nostrae  partem,  quam  paucissimis  absol¬ 
vere.  Scatis  ad  propositum  erit,  notare,  dysen¬ 
teriam  pr^cipue  formidandam  esse,  propter 
symptomatum  violentiam,  et  propter  repenti¬ 
nam  maximamque  virium  defedlionem  :  inter¬ 
mittentes  nonnunquam  admodum  inveteratas 
fieri,  et  aptas  quae  in  viscerum  obstrudliones  ' 
degenerent :  febrim  remittentem,  in  plurimis 
exemplis,  faciem  omnino  proteam  induere, 
aliquando  lenem  et  regularem,  alias  autem 
gravem  ac  pessimi  ominis,  et  s^pe  intermit¬ 
tentis 

tentis  naturae  participem  esse  ;  utrisque  febri¬ 
bus  ex  causis  iisdem,  originem  trahentibus,  et 
haud  raro,  alia  in  alteram  transeuute*. 

Quod  ad  istud  malum  lethale  Febris  fla- 
‘‘  va”  di6lum,  quod  in  Occidentis  diversis 
regionibus,  tantas  tamque  miseras  strages  edi¬ 
dit,  inter  opiniones  tam  multifarias,  testimo¬ 
niaque  tam  contradidtoria,  num  endemicum 
Americanum  sit,  an  ex  quavis  alia  regione 
translatum  ;  utrum  febris  continua  an  com¬ 
munis  remittentis  modificatio  solummodo  sit ; 
demum,  sive  typo  inflammatorio,  sive  typhoi- 
deo  praecipue  gaudet,  mihi  non  in  promptu 
est,  dijudicare.  Eodem  tempore,  non  possum 
non  suspicari,  quod  scriptores  faciei  commu¬ 
nis  morbi  ex  symptomatis  forsan  localibus,  et 
quae  sub  diversis,  casibus  mutentur  aptis,  ju¬ 
dicia  sua  frequentius  eruerint. 

Frigus  corpori  admotum,  irritationes  quo¬ 
que  variae  etiam  levissimae,  veluti  vulnuscula, 

morbo 


*  Vide  Observ.  Dodioris  Wright  apud  “Dux- 
can’s  Annals,”  et  “  Hunter’s  Diseases  o£  Jamaica." 

morbo  Tetano  dido,  qui  inter  maxime  porten¬ 
tosa  horridaque  mala  quibus  objicitur  corpus 
organicum  merito  recensetur,  originem  prae¬ 
beant.  Ex  hujus  morbi  signis,  eum  ex  irrita¬ 
bilitate  auda  originem  sumere,  rationi  con¬ 
sentaneum  inferre  videtur  :  tamen,  mirandum 
efet,  JEthiopes,  qui  affedionibus  nervosis  mi¬ 
nime  proclives  esse  feruntur,  ideoqu^  mobi¬ 
litatis  parum  possidere,  quod  ex  eorum  mira 
doloris  tolerantia,  magis  adhuc  confirmatur, 
imprimis  et  pr^  omnibus,  hoc  malo  laborare. 
Sed  verisimile,  huic  attribuendum  est,  quod 
hoc  hominum  genus  plusquam  caeterl  causis 
excitantibus  exponuntur 

In  India  Orientali,  aer  frigidus  corpori  ad¬ 
motus,  praecipue  inter  ebrietatem,  haud  raro 
affedionem  paralyticam  inducit,  “  Barhiers^'^ 
didam  ;  quae  etsi  nullo  modo  tam  discriminis 
plena  quam  morbus  jam  recensitus,  nonnun- 

4 

quam  admodum  molesta  est,  et  nonnisi  coeli 
temperiei  mutatione  amovenda. 

Non 


*  Vid.  Opera  Moseley,  Lempriere,  &c.  Alia  ani¬ 
malia,  ut  equus,  &c.  huic  morbo  etiam  obnoxia  sunt. 

Non  me  fugit,  plurima  alia  mala  in  aestivo 
orbe  praeterea  obtinere,  sed  dies  me  deficeret 
si  omnia  enumerare  vellem  ;  caetera  plerum¬ 
que  autem  levia  et  infrequentia  occurrunt ; 
horum  idcirco  mentio,  aeque  ac  naturae  inves¬ 
tigatio  j  infructuosa  foret,  atque  plus  justo 
otium  contereret* 


S  E  C  T.  IL 

In  hac  propositae  nostrae  parte,  primoy 
notatu  dignum  est,  quamvis  ad  corpus  hu¬ 
manum,  plagae  tropicae  minus,  quam  tem¬ 
peratiores,  accommodatae  sint,  attamen  eas 
omnino  sanitate  inimicas  esse,  nequaquam 
inferre  posse.  Fama  de  earum  insalubritate 
certe  magis  valet,  quam  cujusvis  ingenui 
experientia  compertum  foret ;  nam  in  mul¬ 
tis  locis,  indigenae  senedlutem  longam  ac  feli¬ 
cem  adipiscuntur,  ita  ut  nonnunquam  seme- 
'  tipsis  satis  superque  vixisse  videantur,  et  tan¬ 
dem 

dem  nonnisi  summae  aetatis  imbecilitate  dis- 

i 

solvantur.  Persaepe  Europaei  etiam  maximo 
yit^  dono,  intemerato  continuoque  fruuntur, 

-  ■'t 

et  haud  raro  ‘‘  placidus  illis  per  tempora  lahi- 
tur  annusd'^  Corporis  vero  status,  et  salu¬ 
tis  tuta  atque  integra  conservatio,  ex  vivendi 
ratione,  et  innumeras  causas  morborum  prae- 
disponentes  et  excitantes  caute  evitando,  pen¬ 
dent.  Verum  regiones  tamen  supradidas  haud 
taro  temere,  imo  et  Naturam  ipsam  vitupe¬ 
rant  incolas,  proinde  quasi,  mala  quae  perpe¬ 
tiuntur,  non  imprudentiae  suae,  et  omnis  cau¬ 
telae  salutaris  contemptui,  magna  ex  parte,  at¬ 
tribuenda  sint. 

Europaeorum,  propter  navigandi  solertianr, 
mercaturam  magnam  et  copiosam,  multasque 
colonias,  regiones  telluris  calidas  maxime  for¬ 
sitan  percurrunt  Britanni.  Experientia,  at¬ 
tamen,  quam  ex  hoc  assequuntur,  parum  ad 
eorum  incolumitatem  conferre  videtur.  Gra- 
vius  enim  ex  coeli  mutationibus  pati,  facilius 
in  morbos  incidere,  tristius  aegrotari,  difficilius- 
gue  curari,  qi^am  Galli,  Hispanive  observati 

sunt : 

sunt:  quod  non  horum  scientiae*  medicinali, 
qua  certe  minus  valent,  sed  potius  majori  cor¬ 
porum  gracilitati,  modisque  vidus  prudentio- 
ribus  referendum  est  Illi  in  provinciis  au¬ 
tem,  nimis  dediti  corporis  gaudiis,  per 
luxum  aetatem  agunt magno  epularum 
apparatu,  multo  cibo  et  potione  quotidie  com¬ 
pleti,  ut  in  Europa  vivunt,  nec  se  climati  cali¬ 
diori  accommodare  volunt ;  deploranda  in¬ 
scitia,  abstinentiam  omnino  irrident  atque 
contemnunt,  nec  saepe  exclamare  erubescunt, 
quoniam  vita  nostra  fragilis,  vivamus  dum 
licet  esse  bene  ideoque  ob  plenitudinem 
vel  debilitatem  quae  consequuntur  hanc  in¬ 
continentiam  in  vidu,  potissimum  morbis  op¬ 
primuntur,  manibusque  atrae  mortis  avidis 

abripiuntur. 

Quo  coeli  fervidi  affedus  morbidi  evitentur, 
habitationis  idoneae,  dictae  et  vestimenti,  et  tam 
animi  quam  corporis  occupationum  ratio  ha- 
benda  est. 

Domiciliuni 


Vide  Jackson,  Moseley  et  Shannon. 

Domicilium  in  loco  collocandum,  roris  et 
nebularum  densarum,  quam  maxime  vacuo, 
quo  coeli  temperies  minime  variet,  cui  solum 
aridum  atque  arenosum  sit,  et  prae  omnibus  a 
stagnorum  auris,  paludumque  exhalationibus 
remotissimo,  quae  infeliciter  in  his  regionibus 
magnopere  abundant,  et  morborum  endemi* 
eorum  lethalium  causas  remotas  constituunt, 
^des  altae,  spatiosae  esse  debent,  et  pr^cipue 
inter  anni  tempestates  pluviosas  bene  ventilari. 
Loca,  quae  hujuscemodi  pauca  vel  nulla  com¬ 
moda  sortita  sunt,  ex  hominum  experientia 
perpetua,  in  talibus  affedlionibus  producendis 
plurimum  pollere  reperta  sunt :  hoc  etiam, 
harum  regionum  indigenarum,  habitus  vale¬ 
tudinarius,  facies  squallida,  corpusque  exte¬ 
nuatum,  apprime  testantur. 

Quod  ad  vidlum,  moderatio  et  abstinentia 
maxime  prosunt ;  quicquid  ad  systema  pluri¬ 
mum  incitandum  inserviat,  malum  et  noxium 

\ 

judicandum  est.  Omnis  diaeta  miscella,  et  cu- 
juscunque  generis  intemperantia,  corpori  ve¬ 
geto  ac  valenti,  in  omni  casu  repugnantes,^ 

D  Europaeis 


t 

Europaeis  imprimis,  perniciosae  sunt.  Omni¬ 
no  necessarium  est,  ut  bene  ille  M.  Tullius, 
de  alia  re,  “  carere  epulis,  extrudlisque  mensis, 
et  frequentibus  poculis,  ergo  etiam  vinolen- 
‘‘  tia,  et  cruditate,  et  insomniis.”  Tantum  cibi 
et  potionis  sumendum  ut  reficiantur  vires  non 
opprimantur,  et  mensae  non  solum  in  praesen¬ 
tia,  sed  etiam  postero  die  jucundae  essent.  Ci¬ 
bus  saluberrimus  ex  carnis  lenis,  facilisque 
concodlu  pauxillo,  ex  vegetabilibus  bene  prae-* 
paratis,  frudlibusque  maturis  constare  reperie- 
tur.  Hoc  profedlo,  Natura  ipsa  indicare  vide-' 
tur ;  nam  animalia  domestica,  ibi  loci  vix  vi¬ 
gent,  dum  vegetabilia  multigena,  suaviaque 
inveniuntur.  Simul  cum  vegetabilium  usu 
copioso,  ad  flatui  moderandum,  saporem  gra¬ 
tum  impartiendum,  et  eodem  tempore  organis 
digestivis,  stimulum  levem,  tutumque  praei 
bendum,  conditura  aromatica  plurimum  pro¬ 
derit.  Tam  propter  magnum  ex  transpira- 
tione^  machinae  dispendium,  sitimque  impor¬ 
tunam,  quam  propter  dilutionis  copiosa  com¬ 
moda,  necesse  fit  frequenter  bibere.  Hinc  li- 
«» 

quoribus 

quoribus  spirituosis  intemperanter  abuti,  et 
sese  quasi  inundare,  plurimi  insane  sollici¬ 
tantur.  Hoc  si,  etiam  in  regionibus  frigi¬ 
dis,  multorum  malorum  fontem  et  originem 
fieri  compertum  est,  quanto  magis,  sub  coe.-. 
lo  fervido  corpori  nocebit  ?  Vini  et  po¬ 
tus  meracioris,  usum  liberaliorem  ad  corpo¬ 
ris  vires  sustinendas,  et  ad  putredinem  ar¬ 
cendam  necessariam  esse,  sententia  omnino 
incongruens  et  perniciosa  est ;  quoniam  potius 
est  valetudinem  inconsiderate  profligare,  prse- 
maturosque  cineres  properare  ^  et  non  inscite 
poeta : 

Hinc  subitae  mortes,  atque  intestata  fenedus.’* 

In  omni  regione  turpis,  ebrietas,  in  calido 
autem  fcedissima,  et  ibi  gentium  pras  omnibus 
deprecanda,  si  propter  nibil  aliud,  saltem  vir¬ 
tutis  ergo,  quoniam,  pro  ista  ignavia  et  socor¬ 
dia,  quae  ex  hac  causa  in  regionibus  frigidis 
saepius  obtinent,  corpus  incendit,  hominum- 
que  animos  non  solum  commovet,  sed  haud 
raro  etiam  in  dementiam  rapit.  In  portioni¬ 
bus  autem  modicis  vina  tenuiora  tuto  su- 

t 

mantur, 

mantur,  vel  etiam  liquores  generosiores  apte 
diluti  Acidi  vegetabilis  nonnihil  potui  ad- 
jedum,  praeterquam  quod  salutiferum,  gra- 
tumque  sit,  sitim  certius  levabit ;  sed  opinio 
a  plurimis  recepta,  de  necessitate  liquoribus 
acidulatis  semetipsos  proluendi,  funditus  ejici¬ 
enda  est,  quippe  qui  praeter  modum  sumpti, 
non  possint  quin  stomacho  noceant,  yires,  fa¬ 
cultatemque  ejus  rn  in  u  endo,. 

Eos,  qui  sub  sole  fervido  vitam  degunt, 
cultui  nitido  amoenoque  studere,  ac  vestimeri- 
ta  levia  tempestati  apta,  induere  oportet.  Sub 
ccelo  incerto,  ad  transpirationem  eqbabiiiter 

sustinendam,  quae  ad  salutem  omnino  neces- 

.  »» 

saria  est,  indusium  laneum  plurimum  prode- 

rit. 


#  «  A  generous,  but  moderate  use  of  wine,  is  con- 
ducive  to  health,  and  is  usefiil  in  preventing  diseases ; 
and  it  is  indeed  generally  observed  ali  over  India, 
that  those  wliose  circumstances  enable  them  to  drink 
Claret^  enj bj  the  greatest  immunity  from  disease."’—» 
Clark. 

/ 

We  curse  not  wine ;  the  vile  excess  we  blame.** 

Armstrong» 

rit  Permagni  interest  semper  caput  a  sole 
bene  defendere,  id  quod  faciunt  petasus  et 
umbella.  Tiara  albida,  vestimentaque  dis¬ 
cincta  et  fluitantia,  ab  Orientalibus  prudenter 
gesta,,  ad  imminentis  solis  ardorem  temporaii- 
dum  apprime  idonea  reperiuntur.  Galerus 
coloratus,  amiClusque  cocdineus,  in  plagis  ca¬ 
lidis,  “  cum  gravis  exustos  cestus  hiulcat  agros 
inter  stragis  militiae  BritanniccC  causas  pluri¬ 
mas, 


*  “  I  am  astonisbed,”  inquit  cel.  Rumford,  ‘‘  that 
the  custom  of  wearing  flannel  next  the  skin  should 
not  have  prevailed  more  universally.  I  am  confident 
it  would  preventa  multitude  of  diseases  j  and  i  know 
of  no  greater  luxurj  than  the  comfortable  sensatiou 
which  arises  from  wearing  it,  especiaily  after  one  is  a 
little  acciistomed  to  it- 

It  is  a  mistaken  notion  that  it  is  too  warm  a  cloth- 
ing  for  summer,  1  have  worn  it  in  the  hottest  cli- 
mates,  and  in  all  seasons  of  the  year,  and  never  found 

the  least  inconvenience  from  it.  It  is  the  warm  bath 

• *  * 

pf  a  perspiration  confined  by  a  linen  shirt.  wet  with 
sweat,  which  renders  the  summer  heats  of  the  tropi- 
cal  climates  so  unsupportabie  ;  but  flannel  promotes 
perspiration,  and  favours  its  evaporation;  and  evapo- 
ration,  as  is  weil  known,  produces  positive  cold.” 

Vide  Pbilos.  Papers,  v,  i.  268* 

mas,  haud  immerito  enumerantur,  et  ploran^ 
dum  est,  eos  sapientcr'rempablicam  ministran¬ 
tes,  incolumitatem  commodumque  militum, 
splendori  et  magnificentiae,  nondum,  ex  aliqua 
parte,  praepossuisse. 

Judiciis,  rnonitisque  scriptorum  quorundam 
non  obstantibus,  frigidarii  usus,'  nostra  opi¬ 
nione,  plurimum  proficit ;  et  diledam  poetam 
haud  erraro  arbitramur  ;  non  hercle  ineptq 
ait, 

‘‘  This  is  the  purest  exerclse  of  health, 

The  kind  refresher  of  the  summer  heats.” 

Dr  Moseley  in  libro,  quem  de  morbis  tro¬ 
picis  composuit,  non  minus  inusitate  sane, 
quam  inaniter,  frigidarii  usum  repudiavit,  quia 
luxuriosis,  praesertim  si  viscerum  obstructiones 
adsint,  lethale  est.  Licet,  haec  admonitio  om- 

i 

nino  justa  et  laudanda  sit,  tamen  non  equidem 
video,  cur  ob  eam  causam,  cautam  proyidam- 
que  frigidae  applicationem;  propulsare  et  vitu¬ 
perare  oporteat.  Htec  Moselei  opinio  radi- 

-  citus 

citus  excutitur  experientia  multorum,  qui  non 
solum  consuetudinem  comprobant,  sed  etiam 
ad  coelum  tollunt ;  sed  nequaquam  necesse 
est  singulorum  opiniones  animadvertam,  cum 
nationum  mores  perspicere  liceat.  Omnes  fere 
gentes  rudes  et  impolitas,  quas  regiones  fervi¬ 
das  incolunt,  vel  in  rivo  perlucido,  vel  in  mare, 
sese  quotidie  immergunt,  Natura  magistra  et 
duce.  Apud  Orientales, non  luxuria  magis  quam 
praeceptis  institutisque  religionis,  invaluit  fri¬ 
gidae  usus.  Non  tantum  in  cellas  frigidarias 
s^pe  descendunt,  sed  potum  omniaque  quibus 
utuntur, evaporatione  refrigerant.’  Gentes  etiam 
excultiores,  et  ad  humanitatem  instrudiores 
cum  summo  frudu  corporis  lavationem  usur¬ 
parunt.  Gallici  coloni,  qui  de  ejus  utilitate 
uno  ore  consentiunt,  et,  prs  ci^teris,  hoc  mo¬ 
do  praesidium  petere  solent,  sanitate  fere  con-' 
tinua  fruuntur.  Haec  igitur,  et  alia  cum  cer¬ 
nimus,  possumusne  dubitare,  an  perutilis  sit 
consuetudo?  Si  tempestive  adhibetur,  et  bre¬ 
vis  sit  in  aqua  mora,  non  potest  quin  corpus 
refrigeret,  totiusque  habitus  vim  augeat,  ac 

compagem 

compagem  firmet,  ct,  super  omnia,  ad  mundi¬ 
tiem  conducat  ;  quo  nihil  est  sub  sole  fervido 
jucundius,  et  ad  valetudinem  conservandam 
accommodatius.  Si  mare  vel  fluvius  lon¬ 
gius  distat,  affusio  pluviosa  cum  haud  mi¬ 
nore  fru6tu  usurpetur.  Negari  autem  non  po¬ 
test,  quin  corporis  lavatio  indulgentia  sit,  quam 
haud  secus  ac  caeteras,  caute  adhiberi  oportet, 
et  praecipue,  ubi  corpus  aliqua  affe61ione  ex- 
anthematosa  laboret,  post  satietatem  nimiam, 
vel  post  exercitationem  vehementem,  quibus 
calor  corporis  praeter  solitum  augetur.  Tum 
enim  lavatione  frigida,  transpiratio  libera  et 
copiosa  subito  supprimitur,  quo  nihil  perni¬ 
ciosius 

Inter  hominum  occupationes,  admodum  in- 
salutares  sunt  eae,  in  quibus  fungendis,  insola- 
tioni,  matutino  et  vespertino  frigore,  nubilo 
coelo,  vel  effluviis  nocuis,  corpus  maxime  ob¬ 
jicitur.  Omnis  labor  vehemens,  et  fatigatio, 

quae 


^  Natatio  post  exercitium  violentum,  est  jucundis¬ 
sima,  sed  mortifera/' 


Sanctorius. 

quae  necessario  vires  infirmant,  et  morbos  in¬ 
ducunt,  quam  maxime  cavendae  sunt.  Salta¬ 
tionem  igitur,  convivalem  exercitationem,  qua 

« 

festivi  harum  regionum  incolae,  plurimum  gau¬ 
dent,-  nuperos  ex  Europa  advenas  cavere  opor¬ 
tet.  Sin  autem,  munia  nostra  a  nobis  forte 
corporis  exercitium  validum  exigant,  mode¬ 
ratio,  et  gravis,  regularisque  normae  sanitatis 
observatio,  optima  ea  exequendi  media  repe- 

rientur. 

Studia  nimis  intensa,  omnisque  vehemen- 
tior  solito  animi  intentio,  vitanda  sunt :  haud 
minus  elaborandum  est,  ne  in  perturbationes 
atque  exanimationes  incidamus,”  ne  moti¬ 
bus  animi  gravioribus  vexemur,  veluti  ira, 
mcerore^j  metu,  Scc,,  quae  discrimine  maximo 
stipantur.  Mentis  tranquilitas,  hilaritasque, 
ad  salutis  conservationem  plurimum  valent, 

i 

dum  tristibus  animi  morsibus,  angoribusque 

t 

continuis,  nihil  pejus  est,  et  magis  nocivum. 
Animo  afflido;  fradoque,  cmlum  fervidum  ex¬ 
itio  est.  Etenim,  mente  male  se  habente,  cor¬ 
poris  mobilitas  antea  nimia,  magis  adhuc  au- 

E  getur, 

getur,  praecipue  propter  somni  quietisque  de» 
fedum,  qui  insignis  aegritudinis  causa  haben¬ 
dus  est.'  Ut  nihil  tamen  magis  cavendum  est 
has  terras  incolentibus,  quam  ne  languori  ce¬ 
dant,  moestitiaeque' sucgumbant,  sic  opus  se¬ 
dulo  dandum,  ne  in  contraria  currant :  quan¬ 
do  a  negotiis  et  tuenda  re  familiari  otium  est, 
quum  relaxare  animos,  secludere  curas,  et  dare 
se  jucunditati  volunt,  caveant  intemperantiam, 
reminiscantur  pericula,  incommodaque  vitae, 
semperque  iis  virium  atque  corporis  cura  ad¬ 
sit. 


FINIS, 

